b'\n_START_ARTICLE_\nAciety\n_START_SECTION_\nTinklo prasm\xc4\x97\n_START_PARAGRAPH_\nIT industrija ne visada pasi\xc5\xbeymi dideliu skaidrumu. Joje gausu tarpinink\xc5\xb3, kurie spekuliuoja projektais ir priver\xc4\x8dia klientus mok\xc4\x97ti kur kas daugiau nei u\xc5\xbe tai gauna konkre\xc4\x8dius darbus atliekantys asmenys. Tarpininkai didina paslaug\xc5\xb3 kainas, apsunkina komunikacij\xc4\x85 ir kartais s\xc4\x85lygoja netinkamo paslaug\xc5\xb3 tiek\xc4\x97jo pasirinkim\xc4\x85. U\xc5\xbesakovai da\xc5\xbenai neb\xc5\xabna idealiai patenkinti suteiktomis paslaugomis. Pavyzd\xc5\xbeiui, 41\xc2\xa0% \xc4\xafmoni\xc5\xb3 vadov\xc5\xb3 ES pradeda nauj\xc4\x85 IT partneri\xc5\xb3 paie\xc5\xa1k\xc4\x85, senajam projektui pasibaigus, o 8\xc2\xa0% i\xc5\xa1 j\xc5\xb3 kategori\xc5\xa1kai atsisako dirbti su buvusiais paslaug\xc5\xb3 tiek\xc4\x97jais. Didel\xc4\x97 rizika, nesusikalb\xc4\x97jimai bei kult\xc5\xabriniai skirtumai nulemia, jog \xc4\xafmon\xc4\x97s da\xc5\xbeniau renkasi samdyti programuotojus vietoj to, kad patik\xc4\x97ti \xc5\xa1iuos darbus specializuotam partneriui\xc2\xa0\xe2\x80\x93 paslaug\xc5\xb3 tiek\xc4\x97jui. Tokiu atveju susiduriama su kita problema\xc2\xa0\xe2\x80\x93 vietinis auk\xc5\xa1tos kvalifikacijos specialist\xc5\xb3 kiekis yra ribotas ir pasi\xc5\xbeymi didel\xc4\x97mis i\xc5\xa1laidomis tiek j\xc5\xb3 pritraukimui, tiek i\xc5\xa1laikymui._NEWLINE_\xe2\x80\x9eAciety\xe2\x80\x9c tinklas sukurtas kaip si\xc5\xablomas \xc5\xa1ios problemos sprendimas. \xc5\xa0i platforma tapo vystomo IT \xc4\xafmoni\xc5\xb3 tinklo pagrindu. Veiklai pl\xc4\x97toti \xe2\x80\x9eAciety\xe2\x80\x9c tinklas finansavim\xc4\x85 pritrauk\xc4\x97 naudodamas minios investavimo metod\xc4\x85, kuomet investicijos buvo pritrauktos ma\xc5\xbeomis sumomis i\xc5\xa1 didesnio pavieni\xc5\xb3 investuotoj\xc5\xb3 skai\xc4\x8diaus._NEWLINE_Spauda \xe2\x80\x9eAciety\xe2\x80\x9c apib\xc5\xabdina kaip efektyv\xc5\xb3 b\xc5\xabd\xc4\x85 surasti tinkamus IT partnerius arba programuotojus. 2015 metais kompanija tikisi pritraukti papildomo $300 000 finansavimo. \xe2\x80\x9eAciety\xe2\x80\x9c laikomas minios investavimo pradininku Lietuvoje. \xe2\x80\x9eAciety\xe2\x80\x9c siekia pritraukti papildomo kapitalo minios investavimo b\xc5\xabdais. 2015 metais \xe2\x80\x9eAciety\xe2\x80\x9c savo veikl\xc4\x85 prapl\xc4\x97t\xc4\x97 \xc4\xaf San Francisk\xc4\x85.\n_START_SECTION_\nPasiekimai\n_START_PARAGRAPH_\n\xe2\x80\x9eAciety\xe2\x80\x9c laim\xc4\x97jo Briliant Young Entrepreneurs 2014 verslo konkurs\xc4\x85 ir 15 t\xc5\xabkst. EUR priz\xc4\x85 Lietuvoje.'